हो उनै रेणु दाहालका लागि मत माग्दै बैशाख २८ गते पुष्पकमल दाहाल र शेरबहादुर देउवाले भरतपुरमा आयोजित संयुक्त सभालाई सम्बोधन गरेका थिए । दाहाल र देउवा एउटै जाहाज चढेर भरतपुर ओर्लेका थिए । त्यसैको प्रमाण पेश गरेका थिए प्रकाश दाहालले। देउवा र दाहालले मत मागे पनि भरतपुरका मतदाता खास गरेर जो काँग्रेसमा आस्था राख्थे उनीहरुले मेयर पदमा रेणु दाहाललाई मन फुकाएर मत हाल्न सकेनन् । मतदानपछि मत गणना सुरु भयो । प्रारम्भिक परिणामहरु आउन थाल्यो। जसमा रेणु दाहाल ज्ञवालीभन्दा पछाडी पर्न थालिन् । रेणु दाहालले चुनाब जित्ने छाँट देखिएन।
